Úrad vlády  SR	Na rokovanie vlády SR
Sekcia hospodárskej politiky	dňa  26.2.2003
	k číslu: 939/2003
		k bodu: 19

S t a n o v i s k o

k Návrhu kritérií na poskytovanie finančných prostriedkov obciam na dokončovanie objektov základných škôl a ich technickej vybavenosti v rámci bývalej komplexnej bytovej výstavby na roky 2003-2006 a rozdelenia finančných prostriedkov obciam na dokončovanie základných škôl a ich technickej vybavenosti v rámci komplexnej bytovej výstavby na rok 2003 
____________________________________________________________________

	I.

Materiál predkladá minister školstva SR na základe uznesenia vlády SR č.1231 zo dňa 13. novembra 2002.  Obsahuje návrh uznesenia, predkladaciu správu, kritériá, návrh rozdelenia, vyhodnotenie pripomienkového konania, návrh komuniké.

		II.

Pripomienky vzniesli ministerstvo financií a ministerstvo hospodárstva, ich vyhodnotenie je súčasťou návrhu.  

		III. 

Predložený návrh kritérií na stanovenie výšky finančných prostriedkov  obciam  na dokončovanie objektov základných škôl a technickej vybavenosti v rámci bývalej komplexnej bytovej výstavby je možné akceptovať. 

Podľa týchto kritérií sa navrhuje príslušné disponibilné prostriedky rozpočtované v štátnom rozpočte na rok 2003  rozdeliť na  dobudovanie objektov 29 základných škôl z celkového počtu  43 evidovaných.

V predkladacej správe sa uvádza, že sa vychádzalo z analýzy potreby dokončenia rozostavaných základných škôl v rámci bývalej komplexnej bytovej výstavby spracovanej krajskými úradmi. Výsledky  tejto analýzy, vrátane zoznamu všetkých 43 rozostavaných objektov, by mali byť súčasťou predloženého návrhu (aj v nadväznosti na úlohu D.11 uznesenia vlády SR č.1231/2002 k návrhu štátneho rozpočtu na rok 2003, ktorá uložila vypracovať predmetnú analýzu s cieľom zabezpečenia optimálnej siete základných škôl a prehodnotenia rozsahu potrieb ich dokončovania).

V návrhu uznesenia vlády SR je podľa nášho názoru úlohu B.1 nateraz predčasné ukladať, opodstatnené môže byť podobnú úlohu formulovať v uzneseniach súvisiacich so schválením štátneho rozpočtu na príslušný rok.   

Odporúčame vláde pri prerokúvaní návrhu vziať do úvahy vyššie uvedené pripomienky.

Bratislava  25.2.2003